**POTVARKIS**

**DĖL ŠILALĖS RAJONO SAVIVALDYBĖS TARYBOS 51 POSĖDŽIO SUŠAUKIMO**

2018 m. lapkričio 23 d. Nr. T3-62

Šilalė

Vadovaudamasis Lietuvos Respublikos vietos savivaldos įstatymo 13 straipsnio 4 ir 6 dalimis, 20 straipsnio 2 dalies 1 punktu ir 4 dalimi:

1. Šaukiu 2018 m. lapkričio 29 d. 13.00 val. Šilalės rajono savivaldybės posėdžių salėje Šilalės rajono savivaldybės tarybos 51-ąjį posėdį.
2. T e i k i u Šilalės rajono savivaldybės tarybai svarstyti šiuos klausimus:
	1. Dėl Šilalės rajono viešosios tvarkos ir visuomenės priešgaisrinės apsaugos programos patvirtinimo. Pranešėjas Martynas Remeikis;
	2. Dėl Šilalės rajono savivaldybės tarybos 2018 m. vasario 20 d. sprendimo Nr. T1-29 „Dėl Šilalės rajono savivaldybės 2018 metų biudžeto patvirtinimo“ pakeitimo. Pranešėja Danguolė Vėlavičiutė;
	3. Dėl didžiausio leistino pareigybių (etatų) skaičiaus biudžetinėse įstaigose nustatymo. Pranešėja Danguolė Vėlavičiutė;
	4. Dėl Šilalės rajono savivaldybės 2017 metų biudžeto vykdymo ataskaitų rinkinio tvirtinimo. Pranešėja Danguolė Vėlavičiutė;
	5. Dėl Šilalės rajono savivaldybės 2017 metų konsoliduotųjų finansinių ataskaitų rinkinio tvirtinimo. Pranešėja Danguolė Vėlavičiutė;
	6. Dėl uždarosios akcinės bendrovės „Šilalės šilumos tinklai“ trumpalaikės paskolos (kreditinės linijos) grąžinimo termino pratęsimo. Pranešėja Danguolė Vėlavičiutė;
	7. Dėl Šilalės rajono savivaldybės tarybos 2016 m. vasario 18 d. sprendimo Nr. T1-31 „Dėl Šilalės rajono savivaldybės mokyklų tinklo pertvarkos 2016–2020 metų bendrojo plano patvirtinimo“ pakeitimo. Pranešėja Rasa Kuzminskaitė;
	8. Dėl Šilalės r. Kvėdarnos Prano Liatuko pradinės mokyklos vidaus struktūros pertvarkos ir Šilalės r. Kvėdarnos Prano Liatuko pradinės mokyklos nuostatų patvirtinimo. Pranešėja Rasa Kuzminskaitė;
	9. Dėl įsipareigojimo skirti lėšas Neįgaliųjų socialinės integracijos per kūno kultūrą ir sportą projekto įgyvendinimui. Pranešėja Rasa Kuzminskaitė;
	10. Dėl Rimanto Užumecko atleidimo iš Šilalės r. Upynos Stasio Girėno mokyklos direktoriaus pareigų. Pranešėja Rasa Kuzminskaitė;
	11. Dėl įsipareigojimo skirti lėšas ir leidimo pasirašyti sutartį. Pranešėjas Faustas Sragauskas;
	12. Dėl leidimo teikti paraiškas gauti dotacijas. Pranešėjas Faustas Sragauskas;
	13. Dėl Šilalės rajono savivaldybės vietinės reikšmės kelių ir gatvių sąrašo patvirtinimo. Pranešėjas Faustas Sragauskas;
	14. Dėl valstybei nuosavybės teise priklausančio, Šilalės r. Pajūralio pagrindinės mokyklos ir Šilalės r. Kvėdarnos Prano Liatuko pradinės mokyklos panaudos pagrindais naudojamo, turto nurašymo ir likvidavimo. Pranešėja Reimunda Kibelienė;
	15. Dėl nekilnojamojo turto perdavimo patikėjimo teise Šilalės rajono savivaldybės priešgaisrinei tarnybai. Pranešėja Reimunda Kibelienė;
	16. Dėl Šilalės rajono savivaldybės tarybos 2011 m. spalio 14 d. sprendimo Nr. T1-328 „Dėl Šilalės r. Laukuvos Norberto Vėliaus gimnazijos ir Šilalės r. Kaltinėnų Aleksandro Stulginskio gimnazijos tiekiamos šilumos kainų nustatymo“ pripažinimo netekusiu galios. Pranešėja Reimunda Kibelienė;
	17. Dėl 0,4 kV elektros oro linijų su atramomis pirkimo Šilalės rajono Kvėdarnos miestelio Dionizo Poškos, Gedimino gatvėse ir Pajūralio kaimo Ašvos gatvėje. Pranešėja Reimunda Kibelienė;
	18. Dėl Šilalės rajono savivaldybės tarybos 2007 m. gruodžio 20 d. sprendimo Nr. T1-309 „Dėl Šilalės rajono gyventojams teikiamų paslaugų gerinimo bei atliekų tvarkymo programos“ pakeitimo. Pranešėja Reimunda Kibelienė;
	19. Dėl Šilalės rajono savivaldybės nuosavybės teisės į inžinerinius statinius įregistravimo. Pranešėja Reimunda Kibelienė;
	20. Dėl Šilalės rajono savivaldybės tarybos 2015 m. kovo 27 d. sprendimo T1-70 „Dėl Šilalės rajono savivaldybės būsto fondo ir socialinio būsto, kaip savivaldybės būsto fondo dalies, sąrašų patvirtinimo“ pakeitimo. Pranešėja Reimunda Kibelienė;
	21. Dėl Šilalės rajono savivaldybės būsto nuomos E. Š. Pranešėja Reimunda Kibelienė;
	22. Dėl koncesijos sutarties „Dėl Šilalės rajono savivaldybės komunalinių atliekų tvarkymo sistemos operatoriaus funkcijų vykdymo“ termino pratęsimo. Pranešėja Reimunda Kibelienė;
	23. Dėl Vienkartinių ir tikslinių pašalpų skyrimo ir mokėjimo Šilalės rajone tvarkos aprašo patvirtinimo. Pranešėja Danguolė Račkauskienė;
	24. Dėl Šilalės rajono socialinių paslaugų namų nuostatų tvirtinimo. Pranešėja Danguolė Račkauskienė;
	25. Dėl Šilalės rajono savivaldybės visuomenės sveikatos rėmimo specialiosios programos tvirtinimo. Pranešėja Dalė Briedienė;
	26. Dėl informacijos apie Šilalės rajono partnerystės vietos veiklos grupės 2014–2020 m. strategijos įgyvendinimą. Pranešėja Teresė Jankauskienė.

3. P a v e d u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt) ir vietinėje spaudoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo.

Savivaldybės meras Jonas Gudauskas